text: [{"text_idx": "#000000", "text": "F\u00f8royska kvinnulandsli\u00f0i\u00f0 vann avgerandi dystin mo\u0301ti I\u0301srael 29-25 og er harvi\u00f0 komi\u00f0 vi\u0301\u00f0ari til EM-undankappingina."}, {"text_idx": "#000001", "text": "Sigurin merkir, at F\u00f8royar er komi\u00f0 i\u0301 bo\u0301lk 2 saman vi\u00f0 Danmark, Rumenia og Eysturri\u0301ki. Li\u00f0ini koma at leika ein u\u0301ti- og ein heimadyst i\u0301 oktober, mars og apri\u0301l."}, {"text_idx": "#000002", "text": "F\u00f8royska li\u00f0i\u00f0 var sera tendra\u00f0 og byrja\u00f0i dystin sera v\u00e6l og komu fram um 7-2. Turi\u00f0 Arge Samuelsen var flu\u0301gvandi fyrstu l\u00f8tuna og skjeyt hon fy\u0301ra av teimum fyrstu seks ma\u0301lunum. I\u0301srael sp\u00e6ldi seg spakuliga inn i\u0301 dystin og var ta\u00f0 serliga Shira Eden Vakrat, sum var vandamikil. Hon skeyt heili 11 ma\u0301l i\u0301 dystinum. F\u00f8royar hev\u00f0i eina go\u0301\u00f0a l\u00f8tu mo\u0301ti endanum av fyrra ha\u0301lvleiki og fo\u0301ru til ste\u00f0gin frammanfyri 15-11."}, {"text_idx": "#000003", "text": "Dysturin kendist i\u0301 tryggum f\u00f8royskum hondum, men um mi\u00f0jam seinna ha\u0301lvleik mistu okkara tamarhaldi\u00f0 eina l\u00f8tu. F\u00f8royar var frammanfyri 22-15, men eftir seks minuttir sto\u0301\u00f0 22-21 a\u0301 ma\u0301ltalvuni. Verjan hekk ikki saman hesa l\u00f8tuna og brendu okkara i\u0301 hinum endanum. Eftir eitt time-out fingu venjararnir to\u0301 r\u00e6tta uppa\u0301 tingini. F\u00f8royar vann seg fram um aftur vi\u00f0 n\u00f8krum ma\u0301lum og hildu til dystarlok."}, {"text_idx": "#000005", "text": "Hondbo\u0301ltssambandi\u00f0 og Kemilux hava i\u0301 dag skriva\u00f0 undir samstarvsavtalu, har Kemilux ver\u00f0ur ein av sto\u0301rstu\u00f0lunum hja\u0301 HSF i\u0301 2024 og 2025."}, {"text_idx": "#000008", "text": "B\u00e6\u00f0i H71-kvinnur og Neistakvinnur vunnu annan European Cup dyst i\u0301 vikuskiftinum. Hja\u0301 H71 var hetta to\u0301 ikki nokk, ta\u0301 t\u00e6r taptu sto\u0301rt i\u0301 fyrra dystinum, me\u00f0an Neistin vann eftir brotskast kapping."}]